Kristian B. Dysthe

Kristian Barstad Dysthe (født 16. september 1937 i Ålesund, død 30. juli 2023 i Bergen)
var en norsk matematiker som særlig forsket på geofysisk fluiddynamikk og bølgeteori.

Han var født i Ålesund og vokste opp i Sulitjelma der far hans var prest.Minneside - Kristian Barstad Dysthe - VG/Solstrand begravelssebyrå 2023 Dysthe avla cand.real.-eksamen ved Universitetet i Bergen i 1962 og dr.philos.-graden i 1972. Samme år ble han professor i anvendt matematikk ved Universitetet i Tromsø. Han var professor ved Universitetet i Bergen fra 1992 til han gikk av med pensjon i 2007. Han hadde flere forskningsopphold ved verdens ledende universiteter som University of Cambridge i Storbritannia  og Stanford University i USA.Jarle Berntsen, Tor Eldevik, Antonella Zanna Munthe-Kaas, Karsten Trulsen: Kristian Barstad Dysthe (1937-2023). Minneord publisert av Universitetet i Bergen 23. august 2023.

I hans tidlige karriere var elektromagnetisme knyttet til fusjonsenergi sentralt. Etterhvert fokuserte han på havet og forklaringen av ekstrembølger. Sammen med professorkollegaene Karsten Trulsen og Harald E. Krogstad gjennomførte Dysthe simuleringer med ikke-lineære bølgemodeller som kan forklare vilkårene for at enkelte bølger kan bli eksepsjonelt store og true sikkerheten til havs.NRK Schrödingers katt Monsterbølger – større og oftere

Han var medlem av Det Norske Videnskaps-Akademi. 

 Referanser  

 Eksterne lenker 

 uib.no Biografi ved UiB

Kategori:Dødsfall i 2023
Kategori:Norske matematikere
Kategori:Norske matematikkprofessorer
Kategori:Professorer ved Universitetet i Tromsø
Kategori:Professorer ved Universitetet i Bergen
Kategori:Medlemmer av Det Norske Videnskaps-Akademi
Kategori:Fødsler i 1937
Kategori:Personer fra Fauske kommune